PressReader - WegSleep Kampgids: 2018-01-01 - Help ’n bie­tjie daar
Help ’n bie­tjie daar
WegSleep Kampgids - 2018-01-01 - NEWS - RE­DAK­TEUR schalk.jon­ker@me­dia24.com
Ek en my kol­le­gas is reis­joer­na­lis­te. Nié reis­a­gen­te nie. Ons het eg­ter ’n ef­fen­se i­dee hoe dit moet voel om laas­ge­noem­de te wees, want daar be­land week­liks tien­tal­le e-pos­se by ons wat al­mal min of meer die­self­de strek­king het: “Waar kan ons gaan kamp na­by (be­stem­ming) waar dit net­jies is met ’n warm­wa­ter­swem­bad en skoon bad­ka­mers? Dit moet ’n lek­ker plek wees en die pad moet mooi wees en hoe­veel kos dit en wat­ter nom­mer moet ons bel en is daar men­se wat ons kan help met die tent?” (sic)
Dis nie dat ons on­wil­lig is om te help nie, maar dit is nog­al ’n tyd­ro­wen­de be­sig­heid en dan moet ons boon­op raai oor wat jou i­dee van ’n “lek­ker” plek is.
Die 2018-weer­ga­we van ons im­mer­ge­wil­de Oord­gids maak dus die le­we vir ons al­mal mak­li­ker. Van­jaar het ons be­sluit om 100 kamp­plek­ke reg oor SuidA­fri­ka te kies om jou te help be­sluit waar jy vol­gen­de gaan kamp. Of dit nou vir Paas­na­week, die win­ter­va­kan­sie, ’n vin­ni­ge weg­breek­na­week of ’n oor­nag­plek langs die pad is, tus­sen dié uit­ge­soek­te oor­de be­hoort jy ge­hol­pe te raak, waar­heen jy ook al op pad is.
Ont­hou, die Oord­gids is nie ’n rang­lys nie... nom­mer 24 is nie nood­wen­dig be­ter as nom­mer 25 nie. Dit is bloot ’n lys van 100 oor­de ver­sprei oor al ne­ge pro­vin­sies wat ons be­ïn­druk het toe ons oor die laas­te klom­pie ja­re daar ge­kamp het. Dit wis­sel van su­per­ge­sins­oor­de met wa­ter­wurms, tram­po­liens, mi­ni­gholf­ba­ne en va­kan­sie­ver­maak tot stil weg­kruip­plek­kies en al­les tus­sen­in.
By el­ke oord ver­tel ons jou hoe dit lyk, wat daar is, waar dit is en hoe­veel dit kos as­ook die kon­tak­be­son­der­he­de vir wan­neer jy wil be­spreek. Nou kan jy jou jaar be­hoor­lik be­plan en nie won­der oor wat op jou wag by jou vol­gen­de kamp­be­stem­ming nie.